wickkiey/tamil-wikipedia-chunked huggingface dataset:
# அலெக்ஸ் ஃபெர்குஸன்

## ஆரம்ப கால மேலாளர் வாழ்க்கை

### கிழக்கு ஸ்டர்லிங்ஷயர்

1974 ஆம் ஆண்டு ஜூனில் பெர்குசன் கிழக்கு ஸ்டர்லிங்ஷயர் அணியின் மேலாளராய் நியமிக்கப்பட்டார், அப்போது அவருக்கு வயது வெறும் 32 தான். பகுதி நேர வேலையான அதற்கு வாரத்திற்கு £40 ஊதியம் பேசப்பட்டது. அந்த சமயத்தில் கிளப்பில் ஒரு கோல்கீப்பர் கூட ஒப்பந்தம் செய்யப்படாதிருந்தது. ஒழுக்கத்தில் கண்டிப்பானவராக அவர் உடனடியாக அறியப் பெற்றார். கிளப் ஃபார்வர்டு பாபி மெக்கலி பின்னர் கூறுகையில் தான் “யாருக்கும் முன்னர் பயந்தது இல்லை என்றும் ஆனால் ஃபெர்குஸனைக் கண்டு ஆரம்பத்திலேயே பயம் தோன்றி விட்டதாகவும்” கூறினார். ஆயினும் அவரது தந்திர உத்தி முடிவுகளை வீரர்கள் போற்றினர், கிளப்பின் முடிவுகள் கணிசமான முன்னேற்றம் கண்டன.  
அடுத்து வந்த அக்டோபரில், செயிண்ட் மிரன் அணிக்கு மேலாளர் ஆக ஃபெர்குஸனுக்கு அழைப்பு வந்தது. லீகில் அவர்கள் கிழக்கு ஸ்டர்லிங்ஷயருக்கு கீழே இருந்தனர் எனினும் அவர்கள் ஒரு பெரிய கிளப் தான். கிழக்கு ஸ்டர்லிங்ஷயரை நோக்கி ஃபெர்குஸனுக்கு கொஞ்சம் விசுவாச எண்ணம் இருந்தபோதிலும், ஜாக் ஸ்டீனின் ஆலோசனைக்குப் பின் செயிண்ட் மிரனில் இணைய அவர் தீர்மானித்தார்.
# அலெக்ஸ் ஃபெர்குஸன்

## ஆரம்ப கால மேலாளர் வாழ்க்கை

### செயிண்ட் மிரென்

1974 ஆம் ஆண்டு முதல் 1978 ஆம் ஆண்டு வரை பெர்குசன் செயிண்ட் மிரென் அணியின் மேலாளராய் இருந்தார், அதன்பின் வெறும் 1000 ரசிகர்களை மட்டுமே கொண்டு பழைய இரண்டாவது டிவிஷனில் கீழ் பாதியில் இருந்த ஒரு அணியை 1977 ஆம் ஆண்டில் முதல் டிவிஷன் சாம்பியன்களாக மாற்றிக் காட்டினார்; இச்சமயத்தில் பில்லி ஸ்டார்க், டோனி ஃபிட்ஸ்பேட்ரிக், லெக்ஸ் ரிச்சர்ட்சன், ஃபிராங்க் மெக்கார்வே, பாபி ரெய்ட் மற்றும் பீட்டர் வேய்ர் போன்ற அற்புதமான தாக்குதல் ஆட்ட வீரர்களைக் கண்டறிந்தார். லீகை வென்ற அணியின் சராசரி வயது 19, கேப்டன் ஃபிட்ஸ்பேட்ரிக்குக்கு வயது 20.  
ஃபெர்குஸனை பணிநீக்கம் செய்த ஒரே கிளப் செயிண்ட் மிரென் தான். இந்த நீக்கம் தவறானது என்று கூறி அவர் தீர்ப்பாயம் ஒன்றில் வழக்குத் தொடுத்தார், ஆனால் அவரது வழக்குத் தோற்றதோடு மேல்முறையீடுக்கும் அவருக்கு அனுமதி கிட்டவில்லை. வீரர்களுக்கு அங்கீகாரமில்லாமல் தொகைகளை வழங்கியது உட்பட பல்வேறு ஒப்பந்த மீறல்களுக்காக பெர்குசன் நீக்கப்பட்டதாக அதிகாரப்பூர்வ தகவல் கூறுகிறது என்று 1999 ஆம் ஆண்டு மே 30ம் தேதி பில்லி ஆடம்ஸ் *சண்டே ஹெரால்டு* செய்தி கூறியது. தீர்ப்பாய விசாரணையின் போது செயிண்ட் மிரென் தலைவரான வில்லி டோட் ஃபெர்குஸனுக்கு “நிர்வாகத் திறமை இல்லை” என்று கூறியதாக செய்திகள் வெளியாயின.  
மே 31, 2008 அன்று, அத்தனை வருடங்களுக்கு முன்பு ஃபெர்குஸனை பணிநீக்கம் செய்திருந்த டோட் (அப்போது அவருக்கு வயது 87) உடனான ஒரு பேட்டியை *தி கார்டியன்* இதழ் வெளியிட்டது. அபெர்தீன் அணியில் பெர்குசன் இணைவதற்கு ஒப்புக் கொண்டது தொடர்பான ஒப்பந்தமீறல் தான் அவரது நீக்கத்திற்கான அடிப்படைக் காரணம் என்று அவர் விளக்கினார். அபெர்தீனுக்கு தன்னுடன் வருவதற்கு குறைந்தது ஒருவீரரை தான் கேட்டுக் கொண்டதாக *டெய்லி மிரர்* செய்தியாளரான ஜிம் ரோட்ஜரிடம் பெர்குசன் தெரிவித்தார். அத்துடன் செயிண்ட் மிரென் ஊழியர்களிடம் தான் விலகப் போவதைத் தெரிவித்தார். நடந்த விஷயங்கள் குறித்து டோட் வருந்தினார் என்றாலும் ஊதிய விவகாரம் தொடர்பாக தனது கிளப்பை அணுகாததற்கு அபெர்தீன் அணியை அவர் குறைகூறினார்.
# அலெக்ஸ் ஃபெர்குஸன்

## அபெர்தீன் அணியின் மேலாளர்

### ஆரம்ப ஏமாற்றம்

அபெர்தீன் மேலாளராக 1978 ஆம் ஆண்டு ஜூன் மாதத்தில் பெர்குசன் இணைந்தார், முன்னதாக இருந்த பில்லி மெக்நீல் அங்கு ஒரு பருவம் மட்டுமே இருந்தார், அதன்பின் செல்டிக் மேலாளராக வாய்ப்பு கிட்டி சென்று விட்டார். அபெர்தீன் ஸ்காட்லாந்தின் முக்கிய கிளப்களில் ஒன்றாக இருந்தது என்றாலும், 1955 ஆம் ஆண்டு முதல் அவர்கள் லீக் வென்றதில்லை. ஆயினும், அணி நன்கு விளையாடி வந்தது, முந்தைய டிசம்பரில் இருந்து ஒரு லீக் போட்டியில் கூட தோற்காது விளையாடிக் கொண்டிருந்தது. முந்தைய பருவத்தின் லீகில் இரண்டாவது இடத்தையும் பிடித்திருந்தது. பெர்குசன் மேலாளராகி இப்போது நான்கு வருடங்கள் ஆகி இருந்தது என்றாலும், இன்னும் அவர் சில வீரர்களைக் காட்டிலும் பெரிய வயது வித்தியாசமுடையவராய் இருக்கவில்லை. ஜோ ஹார்பர் போன்ற மூத்த வீரர்களின் மரியாதையை வெல்வதில் அவருக்குப் பிரச்சினைகள் இருந்தது. அந்த பருவம் குறிப்பாக சிறப்பாக செல்லவில்லை, அபெர்தீன் ஸ்காட்டிஷ் எப்.ஏ.கோப்பையில் அரை-இறுதியையும் லீக் கோப்பையில் இறுதிப் போட்டியையும் எட்டியது. ஆனால் இரண்டு போட்டிகளிலும் தோற்றது, லீகில் நான்காவது இடத்தைப் பிடித்தது.  
1979 ஆம் ஆண்டு டிசம்பரில், மீண்டும் லீக் கோப்பை இறுதியில் அவர்கள் தோற்றனர், இந்தமுறை அவர்கள் டண்டீ யுனைடெட் அணியிடம், மறுஆட்டத்தில் தோற்றிருந்தனர். பெர்குசன் இந்த தோல்விக்கான பொறுப்பை ஏற்றுக் கொண்டார், மறுஆட்டத்திற்கான அணியில் தான் மாற்றங்கள் செய்திருக்கவேண்டும் என்று அவர் கூறினார்.
# அலெக்ஸ் ஃபெர்குஸன்

## அபெர்தீன் அணியின் மேலாளர்

### கடைசியாக சில்வர்வேர் அணி

அபெர்தீன் பருவத்தை மோசமாகத் துவங்கியிருந்தது என்றாலும் அவர்களது ஆட்டம் புத்தாண்டில் அதிரடியாய் மேம்பட்டது, அந்த பருவத்தின் ஸ்காட்டிஷ் லீகை இறுதி நாளில் 5-0 என்கிற கோல் கணக்கில் அவர்கள் வென்றனர். பதினைந்து வருடத்தில் லீகில் ரேஞ்சர்ஸ் அல்லது செல்டிக் கோப்பை வெல்லாதிருந்தது அந்த முறை தான். தனது வீரர்களின் மரியாதை கிட்டியிருந்ததை பெர்குசன் அந்த சமயத்தில் உணர்ந்தார். “எங்களை இணைத்த சாதனை அது தான். இறுதியில் வீரர்களின் நம்பிக்கையைப் பெற்று விட்டிருந்தேன்” என்று பின்னாளில் அவர் கூறினார்.  
ஆயினும் அப்போதும் அவர் கண்டிப்பு மிகுந்தவராய் தான் இருந்தார், அவரது வீரர்கள் எல்லாம் அவருக்கு *கோபக்கனல் ஃபெர்ஜி* (Furious Fergie) என்ற பட்டப் பெயரைச் சூட்டியிருந்தனர். ஜான் ஹெவிட் என்னும் அணி வீரர் ஒருவர் பொது ரோட்டில் அவரை வேகமாக முந்திச் சென்றதற்கு அவருக்கு அபராதம் விதித்தார், ஒரு ஆட்டத்தில் முதல் பாதி சரியாய் விளையாடாத நிலையில் வீரர்கள் மீது தேநீர் பாத்திரத்தை தள்ளி விட்டார். அணி 1982 ஆம் ஆண்டின் ஸ்காட்டிஷ் கோப்பை வெற்றியுடன் தனது பயணத்தைத் தொடர்ந்தது. வூல்வ்ஸ் அணியில் அவருக்கு மேலாளர் வேலை கிட்டியது, ஆனால் வூல்வ்ஸ் அணி சிக்கலில் இருந்தது என்றும், “அபெர்தீனில் தனது லட்சியங்கள் இன்னும் பாதி கூட பூர்த்தியாகவில்லை” என்றும் கூறி அந்த வாய்ப்பை பெர்குசன் ஏற்றுக் கொள்ளவில்லை.
# அலெக்ஸ் ஃபெர்குஸன்

## மான்செஸ்டர் யுனைடெட் அணியின் மேலாளராக

### கண்டோனா மற்றும் முதல் லீக் பட்டம்

1990-91 காலத்தில் யுனைடெட் அணியின் லீக் ஆட்டத்திறன் பெருமளவில் மேம்பட்டிருந்தது என்றாலும், அப்போதும் அவர்கள் சீரான திறனை வெளிப்படுத்தவில்லை. ஆறாவது இடத்தைத் தான் இறுதியில் பிடிக்க முடிந்தது. லீக் பட்டத்தை வெல்ல பஸ்பிக்கு பின்னர் வந்த எல்லா பிற மேலாளர்களும் தோல்வியுற்றிருந்த நிலையில் ஃபெர்குஸனால் முடியுமா என்கிற சந்தேகம், முந்தைய பருவத்தில் FA கோப்பை இறுதிப் போட்டியில் வென்றிருந்த போதும் கூட, அப்போதும் சிலரது மனதில் இருந்தது.  
1991 நிறைவு பருவத்தில், ஃபெர்குஸனின் உதவியாளர் ஆர்ச்சி நாக்ஸ் விலகி கிளாஸ்கோ ரேஞ்சர்ஸ் அணியில் வால்டர் ஸ்மித்தின் உதவியாளராய் ஆகி விட்டார். இளைஞர் அணி பயிற்சியாளரான ப்ரையன் கிட்டினை நாக்ஸின் இடத்தில் உதவி மேலாளராக பெர்குசன் பதவி உயர்த்தினார்.  
1991-92 பருவம் ஃபெர்குஸனின் எதிர்பார்ப்புகளைப் பூர்த்தி செய்ய முடியவில்லை. “தவறுகள் துயரத்திற்குக் காரணமாகி இருப்பதாக ஊடகங்கள் உணர்ந்தன” என்று பெர்குசன் தெரிவித்தார். யுனைடெட் அணி முதல்முறையாக லீக் கோப்பை மற்றும் சூப்பர் கோப்பையை வென்றது, ஆனால் பருவத்தின் அநேக காலத்திற்கு பட்டியலில் உயர்ந்த இடத்தில் இருந்த பின் லீக் பட்டத்தை எதிரணியான லீட்ஸ் யுனைடெட் அணியிடம் இழந்தது. லூடன் டவுன் அணியில் இருந்து மிக் ஹார்ஃபோர்டினை தான் ஒப்பந்தம் செய்ய முடியாமல் போனதே லீக் பட்டத்தை யுனைடெட் கோட்டை விட காரணமாகி விட்டதாக பெர்குசன் உணர்ந்தார். அடுத்த பருவத்தில் லீகை வெல்ல வேண்டும் வென்றால் தங்களுக்கு ”ஒரு கூடுதல் பரிணாமம்” அவசியப்படுவதாகவும் அவர் தெரிவித்தார்.  
1992 முடிவு பருவத்தின் போது, ஒரு புதிய ஸ்ட்ரைக்கரைத் தேடும் வேட்டையில் பெர்குசன் இறங்கினார். முதலில் சவுதாம்டன் அணியில் இருந்து ஆலன் ஷீரரை ஒப்பந்தம் செய்ய அவர் முயன்றார், ஆனால் பிளாக்பர்ன் ரோவர்ஸ் அணி முந்திக் கொண்டது. இறுதியில், கேம்பிரிட்ஜ் யுனைடெட் அணியின் ஸ்ட்ரைக்கரான 23 வயது டியான் டுப்ளினை 1 மில்லியன் பவுண்டு தொகைக்கு ஒப்பந்தம் செய்தார், இது தான் அந்த கோடையில் இவரது ஒரே பெரிய வீரர் ஒப்பந்தம் ஆகும்.  
1992-93 பருவத்தில் மந்தமான துவக்கத்திற்குப் பிறகு (நவம்பரின் துவக்கத்தில் 22 எண்ணிக்கை வரிசையில் அவர்கள் 10வது இடத்தில் இருந்தனர்) யுனைடெட் லீக் பட்டத்தை (இப்போது பிரிமியர் லீக்) மீண்டும் தவற விடும் என்பதாய் தான் தோன்றியது. ஆயினும், லீட்ஸ் யுனைடெட் அணியில் இருந்து பிரான்ஸ் நாட்டின் ஸ்ட்ரைக்கரான எரிக் கண்டோனாவை 1.2 மில்லியன் பவுண்டு தொகைக்கு வாங்கிய பின், மான்செஸ்டர் யுனைடெட் அணியின் வருங்காலமும், மேலாளராக ஃபெர்குஸனின் நிலைமையும் பிரகாசமுற்றன. மார்க் ஹியூக்ஸ் உடன் கண்டோனா ஒரு வலிமையான கூட்டை உருவாக்கிக் கொண்டு அந்த அணியை பட்டியலின் உயரத்திற்குக் கொண்டு சென்றார். லீக் சாம்பியன்சிப்புக்கான யுனைடெட் அணியின் 26 ஆண்டு கால காத்திருப்பை முடிவுக்குக் கொண்டு வந்ததோடு, அந்த அணியை முதன்முதல் பிரீமியர் லீக் சாம்பியன்களாகவும் ஆக்கினார். ரன்னர்ஸ்-அப் அணியான ஆஸ்டன் வில்லாவைக் காட்டிலும் 10 புள்ளிகள் முன்னணி பெற்று சாம்பியன் பட்டம் வென்றிருந்த யுனைடெட் அணி, மே 2, 1993 அன்று ஓல்ட்ஹாமில் நடந்த போட்டியில் 1-0 என்ற கணக்கில் வென்று தான் பட்டத்தை வென்றிருந்தது. லீக் மேலாளர்கள் கூட்டமைப்பு அந்த ஆண்டின் மிகச் சிறந்த மேலாளராக அலெக்ஸ் ஃபெர்குஸனைத் தேர்வு செய்தது.
# அலெக்ஸ் ஃபெர்குஸன்

## மான்செஸ்டர் யுனைடெட் அணியின் மேலாளராக

### முத்தான மூன்று

1997-98 பருவத்தின் சவாலை சந்திக்கும் வகையில் யுனைடெட் அணியின் வலிமையைப் பலப்படுத்த பெர்குசன் 31 வயதான இங்கிலாந்து அணியின் ஸ்ட்ரைக்கர் டெடி ஷெரிங்காம் மற்றும் டிஃபெண்டரான ஹெனிங் பெர்க் ஆகிய இரண்டு புதிய வீரர்களை ஒப்பந்தம் செய்தார். ஆயினும் அந்த பருவத்தில் கோப்பை எதுவும் இவர்கள் வெல்லவில்லை. ஆர்ஸினல் அணி பிரீமியர் லீகை பிரெஞ்சு மேலாளரான ஆர்ஸீன் வெங்கரின் கீழ் வென்றது. இவர் பெர்குசன் உடன் ஒரு நீடித்த போட்டிக்கு துவக்கமளித்தார். 1998 கோடையில் ஸ்ட்ரைக்கர் ட்வைட் யோர்கெ, டச்சு டிஃபெண்டரான ஜாப் ஸ்டேம் மற்றும் ஸ்வீடன் விங்கர் ஜெஸ்பர் ப்ளோம்க்விஸ்ட் ஆகியோர் மான்செஸ்டர் யுனைடெட் அணியில் இணைந்தனர்.  
1998 டிசம்பரில், ஃபெர்குஸனின் உதவியாளர் ப்ரையன் கிட் பிளாக்பர்ன் ரோவர்ஸ் அணியை நிர்வகிக்கக் கிடைத்த வாய்ப்பை ஏற்றுக் கொண்டார், அவரது இடத்திற்கு டெர்பி கவுண்டி அணியின் ஸ்டீவ் மெக்கிளாரெனை அவர் நியமித்தார். லீக் பருவத்தின் கடைசிக்கு முந்தைய ஆட்டத்தில் யுனைடெட் அணி கிட் அணியை 0-0 என்ற கணக்கில் டிரா செய்த சமயத்தில் கிட்டின் அணி மிகப் பரிதாபமான வரிசையில் இருந்தது.  
1998-99 பருவத்தில் வரலாறு காணாத வகையில் இந்த கிளப் பிரீமியர் லீக் பட்டம், FA கோப்பை, மற்றும் சாம்பியன்ஸ் லீக் ஆகிய மூன்றையும் கைப்பற்றியது. இந்த பருவம் முழுக்கவே ரொம்பவும் பரபரப்பான ஆட்டங்கள் நிரம்பியிருந்தன. சாம்பியன்ஸ் லீக் அரையிறுதியின் இரண்டாவது சுற்றில், யுனைடெட் அணி ஜூவெண்டஸ் அணியை ஆரம்பத்திலேயே இரண்டு கோல்கள் போடுவதற்கு விட்டிருந்தது; ஆயினும் ராய் கீன் (இவர் பின்னர் இடைநீக்கத்தால் இறுதிப் போட்டியில் பங்குபெற முடியாமல் போனது) உத்வேகத்தால் முன்மாதிரி அளிக்க, ஜூவெண்டெஸ் அணியை இறுதியில் 3-2 என்ற கோல் கணக்கில் வென்று யுனைடெட் அணி 1968க்குப் பின் தனது முதல் ஐரோப்பிய கோப்பை இறுதிப் போட்டிக்குள் நுழைந்தது. FA கோப்பை அரையிறுதியில், நெருங்கிய எதிரிகளான ஆர்ஸினல் அணியுடன் மோதிய யுனைடெட் அணி தோல்வியை நெருங்கி விட்டதாகவே தோன்றியது, ஏனென்றால் கீன் வெளியேற்றப்பட்டிருந்தார், அத்துடன் ஆர்ஸினல் அணிக்கு கடைசி நிமிட பெனால்டி வாய்ப்பும் கிட்டியிருந்தது. பீட்டர் ஸ்கிமெய்செல் பெனால்டியில் காப்பாற்றினார், கூடுதல் நேரத்தில் ரியான் ஜிக்ஸ் ஆடுகளத்தில் வெகுதூரம் ஓடி வந்து, தனது வாழ்க்கையிலேயே மிகவும் நினைவுகூரத்தக்கதாய் அமைந்த அந்த கோலைப் போட்டு, ஆட்டத்தை வெல்ல வழிவகுத்தார். அதன்பின் வெம்ப்ளியில் நடந்த FA கோப்பை இறுதிப் போட்டியில் நியூகேஸில் யுனைடெட் அணியை 2-0 என்ற கோல் கணக்கில் தோற்கடித்தனர். டெடி ஷெரிங்ஹாம் மற்றும் பால் ஸ்கோலஸ் ஆகியோர் போட்ட கோல்கள் தான் இந்த வெற்றிக்கு காரணமாய் அமைந்தன. ஐரோப்பிய வெற்றி தான் அனைத்திலும் நம்ப முடியாத வெற்றியாக அமைந்தது. பார்சிலோனாவின் நௌ கேம்பில் நடந்த ஆட்டத்தில் கடிகாரத்தில் 90 நிமிடங்கள் முடிந்து விட்டிருந்த சமயத்தில் பேயர்ன் முனிச் அணியிடம் மரியோ பேஸ்லரின் ஃப்ரீ கிக் காரணமாக 1-0 என்ற கோல் கணக்கில் யுனைடெட் பின்தங்கியிருந்தது. ஆனால் நடுவர் பியர்லுய்கி கோலினா ஒதுக்கிய 3 நிமிட காய நேரத்தில், பதிலீட்டு வீரரான டெடி ஷெரிங்ஹாம் ஒரு கோல் போட்டு சமன் செய்ய கூடுதல் நேரத்தில் விளையாட வேண்டியிருக்கும் என்பது ஏறக்குறைய நிச்சயமான ஒன்றாகத் தோன்றியது. ஆனால் கடிகாரத்தில் சில விநாடிகளே இருந்த சமயத்தில், ஓலே குனார் சோல்ஸ்க்ஜேர் (Ole Gunnar Solskjær) [இவரும் ஒரு பிந்தைய பதிலீட்டு வீரர் தான்] வெற்றிக் கோலை அடிக்க, வரலாறு மாற்றி எழுதப்பட்டது.  
ஜூன் 12, 1999 அன்று ஆட்டத்திற்கான தனது சேவைக்காக அலெக்ஸ் பெர்குசன் ஒரு நைட்ஹூட் பட்டத்தை வென்றார்.
# அலெக்ஸ் ஃபெர்குஸன்

## மான்செஸ்டர் யுனைடெட் அணியின் மேலாளராக

### ஹேட்ரிக் பட்டங்கள்

மூன்றே பிரீமியர் லீக் தோல்விகள் மற்றும் 18 புள்ளிகள் கையிருப்புடன் சாம்பியன்களாக 1999-2000 பருவத்தை மான்செஸ்டர் யுனைடெட் அணி நிறைவு செய்தது. யுனைடெட் அணிக்கும் பிரீமியர் லீகின் மற்ற அணிகளுக்கும் இடையில் இருந்த மிகப்பெரும் இடைவெளியைக் கண்டு சிலர், இந்த கிளப்பின் நிதி ஆதிக்கம் இங்கிலீஷ் கால்பந்து விளையாட்டிற்கே கிளம்புகிறதோ என்று கூட யோசித்தனர்.  
2000 ஆவது ஆண்டு ஏப்ரலில், மான்செஸ்டர் யுனைடெட் அணி டச்சு ஸ்ட்ரைக்கரான ரூட் வான் நிஸ்டெல்ரூயை பிஎஸ்வி எய்ந்தோவன் அணியில் இருந்து பிரித்தானிய சாதனை அளவாக 18 மில்லியன் பவுண்டு தொகைக்கு ஒப்பந்தம் செய்திருப்பதாக அறிவிக்கப்பட்டது. ஆனால் வான் நிஸ்டெல்ரூய் மருத்துவ சோதனையில் தேறத் தவறியதை அடுத்து, இந்த முடிவு நிறுத்தி வைக்கப்பட்டது. அவர் தனது உடல்தகுதியை மீட்கும் பொருட்டு தாயகத்திற்கு திரும்பினார். ஆனால் அங்கு அவருக்கு நேர்ந்த ஒரு பெரிய கால்மூட்டு காயத்தால் ஏறக்குறைய ஒரு வருடத்திற்கு விளையாட முடியாமல் போனது.  
மொனாகோ அணியில் இருந்து 28 வயது பிரெஞ்சு கோல்கீப்பரான ஃபேபியன் பார்தெஸ் 7.8 மில்லியன் பவுண்டு தொகைக்கு ஒப்பந்தமானார், ஒரு பிரித்தானிய கிளப்பால் ஒப்பந்தம் செய்யப்பட்ட மிக விலை உயர்ந்த கோல்கீப்பராக இவர் ஆனார். யுனைடெட் மீண்டும் பட்டம் வென்றது. 2001 முடிவு பருவத்தில் ரூட் வான் நிஸ்டெல்ரூய் இணைந்து கொண்டார். பின் வெகு விரைவில் அணிமாற்ற வீரருக்கான தொகையிலும் பிரித்தானிய சாதனையை மான்செஸ்டர் உடைத்தது. அர்ஜெண்டினாவைச் சேர்ந்த தாக்குதல் ஆட்டம் நடத்தும் மிட்ஃபீல்டரான யுவான் செபாஸ்டியான் வெரோன் (Juan Sebastián Verón) அணிமாறுவதற்கு லேஸியோ அணிக்கு 28.1 மில்லியன் பவுண்டு தொகை பேசப்பட்டது. ஆயினும் அவர் இந்த தொகையினால் எழுந்த எதிர்பார்ப்பை பூர்த்தி செய்யும் வகையில் விளையாடவில்லை. இரண்டு ஆண்டுகளுக்குப் பிறகு அவர் செல்ஸியா அணிக்கு 15 மில்லியன் பவுண்டு தொகைக்கு விற்பனை செய்யப்பட்டார்.
# அலெக்ஸ் ஃபெர்குஸன்

## சர்ச்சைகள்

தனது யுனைடெட் வாழ்க்கையில் பெர்குசன் ஏராளமான சர்ச்சைகளை சந்தித்திருக்கிறார்.
# அலெக்ஸ் ஃபெர்குஸன்

## சர்ச்சைகள்

### கார்டான் ஸ்ட்ராசான்

“மை லைஃப் இன் ஃபுட்பால்” என்னும் தனது 1999 ஆம் ஆண்டு சுயசரிதையில் ஸ்ட்ராசான் பற்றி குறிப்பிட்ட பெர்குசன், “இந்த மனிதனை ஒரு அங்குலம் கூட நம்ப முடியாது என்று நான் தீர்மானித்தேன் - அவசரப்பட்டு அவரிடம் அதனையும் நான் சொல்லத் தயாராய் இல்லை” என்று கூறியிருந்தார். இக்கருத்து “ஆச்சரியமளிப்பதாகவும் ஏமாற்றமளிப்பதாகவும்” உடன் ஃபெர்குஸனுக்கு ஆடை அறையில் விவாதம் ஏற்பட்டது. இச்சமயத்தில் பெர்குசன் வெறுப்பில் ஒரு கால்பந்து பூட்டை எட்டி உதைக்க அது பெக்காம் முகத்தில் பட்டு அவருக்கு காயம் ஏற்படுத்தியதாக கூறப்பட்டது. ஸ்பேனிய மற்றும் இத்தாலிய அணிகளுக்கு சாதகமாக சாம்பியன்ஸ் லீக் ஆட்ட பட்டியல் முன்கூட்டி தீர்மானிக்கப்பட்டு விட்டதாய் 2003 ஏப்ரல் 5 அன்று பெர்குசன் கூறினார். இதனால் 10,000 சுவிஸ் பிராங்குகள் (4,600 பவுண்டுகள்) அபராதமும் விதிக்கப் பெற்றார்.
# அலெக்ஸ் ஃபெர்குஸன்

## சர்ச்சைகள்

### ராக் ஆஃப் கிப்ரால்டர்

2003 ஆம் ஆண்டில், ராக் ஆஃப் கிப்ரால்டர் என்னும் பந்தயக் குதிரையின் உரிமைத்துவம் குறித்து யுனைடெட் கிளப்பின் மிகப்பெரும் பங்குதாரரான ஜான் மேக்னியர் மீது பெர்குசன் சட்ட நடவடிக்கையைத் துவக்கினார். மேக்னியர் அதற்கு எதிர்மனு தாக்கல் செய்தார். ஜாப் ஸ்டாம், யுவான் வெரான், டிம் ஹோவார்டு, டேவிட் பெல்லியன், கிறிஸ்டியானோ ரொனால்டோ மற்றும் க்ளெபர்சன் ஆகியோர் உள்ளிட்ட வீரர்களின் அணிமாற்ற ஒப்பந்தங்கள் குறித்த “99 கேள்விகளுக்கு” பதிலளிக்க எழுந்த கோரிக்கையால் இந்த சட்ட விவகாரங்கள் மேலும் சிக்கலுற்றன.. இறுதியில் இந்த வழக்கு நீதிமன்றத்திற்கு வெளியே தீர்த்துக் கொள்ளப்பட்டது.
# அலெக்ஸ் ஃபெர்குஸன்

## சர்ச்சைகள்

### பிபிசி

2004 ஆம் ஆண்டில் இங்கிலாந்து தொலைக்காட்சியில் வந்த “ஃபாதர் அண்ட் சன்” என்கிற ஆவணப்படத்திற்குப் பின் பிபிசி தொலைக்காட்சிக்கு பேட்டிகள் எதுவும் கொடுப்பதற்கு பெர்குசன் மறுத்து வந்தார். இந்த ஆவணப்படத்தில் ”அவரது மகன் தனது தந்தையின் செல்வாக்கை அணிமாற்ற சந்தையில் தனது சொந்த தேவைகளுக்குப் பயன்படுத்திக் கொள்வது போன்று” சித்தரிக்கப்பட்டிருந்ததாக *தி இண்டிபெண்டண்ட்* செய்தித்தாளில் வந்த ஒரு கட்டுரை குறிப்பிட்டது. ”பெர்குஸனின் மகன்” எந்த தவறும் செய்ததாய் காணப்பட்டிருக்கவில்லை என்பதையும் அந்த கட்டுரை தெளிவுபடுத்தியிருந்தது. பெர்குசன் இது குறித்து கூறியதை பின்வருமாறு மேற்கோள் காட்டியிருந்தது: “அவர்கள் (பிபிசி) எனது மகன் குறித்து செய்திருக்கும் வேலை சுத்த அபத்தமானதாகும். எல்லாமே புனைவு விஷயங்கள். இது எனது மகனின் நன்னடத்தை மீது ஒரு பயங்கர தாக்குதல். அவர் மீது அத்தகையதொரு குற்றச்சாட்டு விழுந்திருக்கக் கூடாது.”. அதன் பின் *இன்றைய ஆட்டம்* (மேட்ச் ஆஃப் தி டே) போன்ற பிபிசி நிகழ்ச்சிகளில் அவரது உதவியாளர் (தற்போது மைக் பீலன்) தான் பங்கேற்பார். ஆயினும் 2010-11 பருவத்திற்கு உத்தேசிக்கப்பட்டுள்ள புதிய பிரீமியர்ஷிப் விதிகளின் படி, பிபிசியைப் புறக்கணிப்பதை பெர்குசன் முடிவுக்குக் கொண்டுவர வேண்டியிருக்கும்.
# அலெக்ஸ் ஃபெர்குஸன்

## சர்ச்சைகள்

### மூளை விளையாட்டுகளும் மற்ற மேலாளர்களுடனான உறவும்

சக பிரீமியர்ஷிப் மேலாளர்களுடன் “மூளை கொண்டு மோதுவதில்” பெர்குசன் பிரபலமானவர். இந்த அணுகுமுறையில் பொதுவாக எதிரணி மேலாளர் அல்லது அவர்களது அணி குறித்து போட்டிக்கு முந்தைய செய்தியாளர் கூட்டத்தில் அவமதிக்கும் முறையில் பேசுவது இடம்பெற்றிருக்கும். கடந்த காலத்தில் கெவின் கீகன், ஆர்ஸீன் வெங்கர், ரஃபேல் பெனிடெஸ் ஆகியோருடன் நடப்பு பருவத்தில் மார்க் ஹியூக்ஸ் உடனும் பல்வேறு வார்த்தைமோதல்களுக்கு இது இட்டுச் சென்றுள்ளது.
# அலெக்ஸ் ஃபெர்குஸன்

## சர்ச்சைகள்

### நடுவர்கள்

போட்டி அதிகாரிகள் தவறு செய்திருப்பதாக உணரும் சமயத்தில் அவர்களை நிந்திப்பது, வார்த்தைகளில் திட்டுவது மற்றும் வெளிப்படையாக விமர்சனம் செய்வது ஆகிய காரணங்களுக்காக ஏராளமான தண்டனைகளை பெர்குசன் பெற்றிருக்கிறார்:  
20 அக்டோபர் 2003 - இரண்டு ஆட்ட தொடுகோட்டு தடை மற்றும் 10,000 பவுண்டு அபராதம். ஆட்டத்தின் நான்காவது அதிகாரியான ஜெஃப் விண்டரை நோக்கி தவறான மற்றும்/அல்லது அவமதிக்கும் வார்த்தைகளைப் பயன்படுத்திய குற்றத்திற்காக.  
14 டிசம்பர் 2007 - இரண்டு ஆட்ட தொடுகோட்டு தடை மற்றும் 5,000 பவுண்டு அபராதம். மார்க் கிளாட்டன்பர்கை நோக்கி தவறான மற்றும்/அல்லது அவமதிக்கும் வார்த்தைகளைப் பயன்படுத்திய குற்றத்திற்காக.  
18 நவம்பர் 2008 - இரண்டு ஆட்ட தொடுகோட்டு தடை மற்றும் 10,000 பவுண்டு அபராதம்.
போட்டி ஒன்றின் முடிவுக்குப் பின் மைக் டீனுடன் வார்த்தை மோதலில் ஈடுபட்டதற்காக.  
12 நவம்பர் 2009 - நான்கு ஆட்ட தொடுகோட்டு தடை (இரண்டு இடைநிறுத்தம் செய்யப்பட்டன) மற்றும் 20,000 பவுண்டு அபராதம். ஆலன் விலேயின் உடல்தகுதி குறித்து கூறிய கருத்துகளுக்காக.  
நடுவர்கள் ஃபெர்குஸனைப் பார்த்து மிரள்வது *ஃபெர்ஜி டைம்* என்கிற ஒன்றுக்கும் வழிவகுத்திருப்பதாய் கூறப்படுகிறது. அதாவது மான்செஸ்டர் யுனைடெட் அணி பின்தங்கியிருக்கும் நிலைமையில் அணிக்கு அசாதாரண தாராளத்துடன் கிட்டும் கூடுதல் காய நேரம் இவ்வாறு குறிப்பிடப்படுகிறது. இந்த பதம் 2004 ஆம் ஆண்டில் இருந்து பயன்படுத்தப்படுகிறது. இந்த கருத்து செல்லுபடியாகத்தக்கதே என்பதை தி டைம்ஸ் இதழின் புள்ளிவிவர ஆய்வு தெரிவிக்கிறது. ஆயினும் கூடுதல் நேரத்திற்கும் யுனைடெட் பின்தங்கி இருக்கும் நிலைக்கும் இடையிலான இணையுறவை ஆய்வு செய்கையில் கால்பந்து விளையாட்டின் மற்ற தகுதிவகைகளும் கணக்கில் எடுக்கப்பட வேண்டும் என்பதை இந்தக் கட்டுரை சுட்டிக் காட்டுகிறது.
# அலெக்ஸ் ஃபெர்குஸன்

## பாரம்பரியம்

எந்த ஒரு வீரரும் கிளப்பை விடவும் பெரியவர் இல்லை என்கிற பெர்குஸனின் கண்ணோட்டம் தான் மான்செஸ்டர் யுனைடெட் அணியை அவர் நிர்வகிப்பதன் முக்கிய அம்சமாய் கருதப்படுகிறது. “என்வழிக்கு வருகிறாயா அல்லது சாலை வழிக்குப் போகிறாயா” என்கிற அணுகுமுறையைத் தான் அவர் வீரர்கள் தொடர்பான விஷயங்களில் கையாண்டு வந்திருக்கிறார். இந்த மேலாண்மை தந்திரத்தின் அழுத்தத்தால் பல குறிப்பிடத்தக்க வீரர்கள் பல சமயங்களில் அணியை விட்டு விலகிச் சென்றுள்ளனர். இந்த வருடங்களில் எல்லாம் கார்டான் ஸ்ட்ராசன், பால் மெக்கிராத், பால் இன்ஸ், ஜாப் ஸ்டாம், ட்வைட் யோர்கெ, டேவிட் பெக்காம், மற்றும் மிக சமீபத்தில் ரூட் வான் நிஸ்டெல்ரூய் மற்றும் கேப்ரியல் ஹெய்ன்ஸ் ஆகியோர் ஃபெர்குஸனுடனான சில பல கருத்துவேறுபாடுகளின் காரணமாக கிளப்பை விட்டுச் சென்ற வீரர்களில் சிலர். கிளப்பின் வரலாற்றில் மிகப் பெரும் முன்னுதாரண வீரர்களில் ஒருவரான ராய் கீனும் கூட, MUTV என்னும் கிளப்பின் உறைவிட தொலைக்காட்சி சானலில், சக வீரர்கள் மீதான கடுமையான விமர்சனத்தைத் தொடர்ந்த ஃபெர்குஸனின் கோபத்திற்குப் பலியானவர் தான் என்றும் கூறப்படுகிறது. இத்தகைய மிக விலை கொடுக்கப்படும், உயர்ந்த ரக வீரர்களிடத்திலும் பெர்குசன் காட்டும் கண்டிப்பு தான் மான்செஸ்டர் யுனைடெட் அணியின் நடப்பு வெற்றிப் பாதைக்கான ஒரு காரணமாகக் குறிப்பிடப்படுகிறது.
# அலெக்ஸ் ஃபெர்குஸன்

## சொந்த வாழ்க்கை

பெர்குசன் செஷைர், வில்ம்ஸ்லோவில் தனது மனைவி கேதி பெர்குசன் (நடுப்பெயர் ஹோல்டிங்) உடன் வாழ்ந்து வருகிறார். இவர்கள் 1966 ஆம் ஆண்டு திருமணம் புரிந்து கொண்டனர். இவர்களுக்கு மூன்று பையன்கள்: மார்க் (1968 ஆம் ஆண்டு பிறந்தவர்) மற்றும் டேரன், ஜாசன் ஆகிய இரட்டையர்கள் (இவர்கள் 1972 ஆம் ஆண்டில் பிறந்தவர்கள்). டேரன் இப்போது பிரெஸ்டன் நார்த் எண்ட் அணியின் மேலாளராக இருக்கிறார். ஜாசன் ஒரு நிகழ்ச்சி நிர்வாக நிறுவனத்தை நடத்தி வருகிறார்.  
1998 ஆம் ஆண்டில் தொழிற்கட்சிக்கு மிகப்பெரும் நன்கொடை வழங்கிய தனியார்களின் பட்டியலில் பெர்குசன் பெயர் இடம்பெற்றிருந்தது.
# அலெக்ஸ் ஃபெர்குஸன்

## மரியாதைகள்

### வீரர்

; செயிண்ட் ஜான்ஸ்டோன்
- ஸ்காட்டிஷ் முதல் டிவிஷன் (1): 1962–63  
; ஃபால்கிர்க்
- ஸ்காட்டிஷ் முதல் டிவிஷன் (1): 1969–70
# அலெக்ஸ் ஃபெர்குஸன்

## புள்ளிவிவரங்கள்

### ஒரு வீரராக

|-
|1957–58|||குவீன்’ஸ் பார்க்|||இரண்டாவது டிவிஷன்
| || || || || || || || || ||
|-
|1958–59|| || || || || || || || || ||
|-
|1959–60|| || || || || || || || || ||
|-
!1957–60 !! மொத்தம்
!31 !! 15 !! !! !! !! !! !! !! !!
|-
|1960–61|||செயிண்ட் ஜான்ஸ்டோன்||rowspan=2|முதல் டிவிஷன்
| || || || || || || || || ||
|-
|1961–62|| || || || || || || || || ||
|-
|1962–63||இரண்டாவது டிவிஷன்|| || || || || || || || || ||
|-
|1963–64||முதல் டிவிஷன்|| || || || || || || || || ||
|-
!1960–64 !! மொத்தம்
!(37) 19 !! !! !! !! !! !! !! !!
|-
|1964–65|||டன்ஃபெர்ம்லைன் அத்லெடிக்|||முதலாவது டிவிஷன்
| || || || || || || || || ||
|-
|1965–66|| || || || || || || || || ||
|-
|1966–67|| || || || || || || || || ||
|-
!1964–67 !! மொத்தம்
!89 !! 66 !! !! !! !! !! !! !! !!
|-
|1967–68|||ரேஞ்சர்ஸ்||rowspan=2|முதலாவது டிவிஷன்
| || || || || || || || || ||
|-
|1968–69|| || || || || || || || || ||
|-
!1967–69 !! மொத்தம்
!41 !! 25 !! 6 10 !! 4 !! 9 !! 6 !! 0 !! 57 !! 44 !!
|-
|1969–70|||ஃபால்கிர்க்|||முதல் டிவிஷன்
| || || || || || || || || ||
|-
|1970–71|| || || || || || || || || ||
|-
|1971–72|| || || || || || || || || ||
|-
|1972–73|| || || || || || || || || ||
|-
!1969–73 !! மொத்தம்
!95 !! 36 !! !! !! !! !! !! !! !!
|-
|1973–74||rowspan=2|எய்ர் யுனைடெட்||முதலாவது டிவிஷன்
|24||9|| || || || || || || ||
|-
!1973–74 !! மொத்தம்
!24 !! 9
317||170|| || || || || || || ||
317||170|| || || || || || || ||
|}
# அயர்ன் மெய்டன்

**அயர்ன் மெய்டன்** (*Iron Maiden*) என்பது ஒரு இங்கிலாந்து இசைக் குழு ஆகும். இது 1975 ஆம் ஆண்டில் கிழக்கு லண்டனின் லெய்டனில் உருவாகியது. இந்த இசைக்குழுவின் கலைஞரும், பாடலாசிரியருமான ஸ்டீவ் ஹாரிஸ் தான் இந்த குழுவை நிறுவி இயக்கி வருகிறார். இந்த குழு உருவானதில் இருந்து மொத்தமாய் முப்பது இசைத்தொகுப்புகளை வெளியிட்டுள்ளது.  
1982 ஆம் ஆண்டில் வெளிவந்த *தி நம்பர் ஆஃப் தி பீஸ்ட்* , 1983 ஆம் ஆண்டின் *பீஸ் ஆஃப் மைண்ட்* , 1984 ஆம் ஆண்டில் *பவர்ஸ்லேவ்* , 1985 ஆம் ஆண்டில் பெரும் பாராட்டுப் பெற்ற நேரலை இசைத்தொகுப்பான *லிவ் ஆஃப்டர் டெத்* , 1986 ஆம் ஆண்டில் *சம்வேர் இன் டைம்* , மற்றும் 1988 ஆம் ஆண்டில் *செவன்த் சன் ஆஃப் எ செவன்த் சன்* ஆகிய அமெரிக்க பிளாட்டின விற்பனை இசைத்தொகுப்புகள் இக்குழுவின் வெளியீடுகளே ஆகும். அவர்களின் மிக சமீபத்திய இசைப்பதிவக முயற்சியான, *எ மேட்டர் ஆஃப் லைஃப் அண்ட் டெத்* , 2006 ஆம் ஆண்டில் வெளியிடப்பட்டது. *பில்போர்டு* 200 வரிசையில் ஒன்பதாவது இடத்தையும் இங்கிலாந்தில் 4 வது இடத்தையும் எட்டிப் பிடித்தது. இங்கிலாந்தில் இந்த இசைத்தொகுப்பு தங்கச் சான்று பெற்றது. இந்தியாவில் பிளாட்டினச் சான்று பெற்ற வெகு அபூர்வமான இசைத்தொகுப்புகளில் இதுவும் ஒன்று. இன்றுவரையான காலத்தின் மிக வெற்றிகரமான ஹெவி மெட்டல் இசைக்குழுக்களில் ஒன்றாகத் திகழும் அயர்ன் மெய்டன் உலகெங்கும் 100 மில்லியன் இசைத்தட்டுகளுக்கும் அதிகமாய் விற்று சாதனை படைத்திருக்கிறது. இந்த இசைக்குழு 2002 ஆம் ஆண்டில் சர்வதேச சாதனைக்கான இவோர் நாவெல்லோ விருதினை வென்றது. அக்டோபர் 2009 நிலவரப்படி, இந்த இசைக்குழு தங்களது வாழ்நாளில் 2000 க்கும் அதிகமான நேரலை நிகழ்ச்சிகளை செய்திருக்கிறது.
# அயர்ன் மெய்டன்

## வரலாறு

### பால் டி’அனோ உடனான ஆரம்ப வருடங்கள் (1975-1978)

அடித்தொனி இசைக்கருவி இசைப்பவரான ஸ்டீவ் ஹாரிஸ், தனது முந்தைய குழுவான ஸ்மைலரை விட்டு விலகிய கொஞ்ச நாட்களில், 1975 ஆம் ஆண்டின் கிருத்துமஸ் தினத்தன்று அயர்ன் மெய்டன் குழுவை உருவாக்கினார். அலெக்சாண்டர் டுமாஸ் எழுதிய ஒரு புதினத்தைத் தழுவி எடுக்கப்பட்ட *தி மேன் இன் தி அயர்ன் மாஸ்க்* என்னும் திரைப்படத்தில் இருந்து தான் இந்த இசைக்குழுவின் பெயர் உதித்ததாக ஹாரிஸ் கூறினார். அந்த சமயத்தில் அந்த படத்தை அவர் பார்த்திருந்தார். அயர்ன் மெய்டன் சித்திரவதை சாதனத்தின் பெயரில் குழுவுக்கு அந்த பெயரை சூட்டினார்.  
ஸ்டீவ் ஹாரிஸும் கிதார் கலைஞரான டேவ் முர்ரேயும் தான் அயர்ன் மெய்டன் குழுவின் வெகுநாள் உறுப்பினர்களாக இருக்கின்றனர். ஆரம்ப பாடல் கலைஞரான பால் டே “மேடைக்கு தேவையான சக்தி அல்லது இதம் இல்லை” என்று கூறி வெளியேற்றப்பட்டார். அவருக்குப் பதிலாய் டென்னிஸ் வில்காக் வந்தார். கிஸ் குழுவின் ரசிகரான இவர் நெருப்பு ஒத்திகை, மற்றும் போலியான ரத்தம் ஆகியவற்றை நேரலை நிகழ்ச்சிகளில் பயன்படுத்திக் கொண்டார். வில்காக்கின் நண்பரான டேவ் முர்ரேயும் இதில் சேர்ந்து கொள்ள அழைக்கப்பட்டார். இது கிதார் கலைஞர்கள் டேவ் சலிவானுக்கும் டெர்ரி ரான்ஸுக்கும் ஏமாற்றம் அளித்தது. இதில் வெறுப்புற்று ஹாரிஸ் 1976 ஆம் ஆண்டில் இந்த குழுவையே தற்காலிகமாகப் பிரித்து விட்டார். 1977 ஆம் ஆண்டில் நவம்பர் மாதத்தில் பிரிட்ஜ்ஹவுஸில் நடந்த ஒரு நிகழ்ச்சி மோசமாய் அமைந்ததை அடுத்து, ஹாரிஸ் மொத்த குழுவையும் நீக்கி விட்டார். டேவ் முர்ரே மீண்டும் சேர்க்கப்பட்டார். டோக் சாம்ப்சன் மேளக் கலைஞராக அமர்த்தப்பட்டார்.
# அயர்ன் மெய்டன்

## வரலாறு

### புகழ்பெறுதல் (1978–1981)

தற்சமயமாய் நிகழ்ந்த சந்திப்பு ஒன்று பாடகர் பால் டி’அனோவுக்கு வெற்றிகரமான தேர்வு ஒத்திகையாக மாறியது. பாலின் குரலில் இனம் காண முடியாத ஒரு வகை சிறப்பு பண்பு இருக்கும் என்று ஸ்டீவ் ஹாரிஸ் கூறியிருக்கிறார்.  
மூன்று வருடங்களாக இசைத்துக் கொண்டிருந்த அயர்ன் மெய்டன் குழு, அதுவரை தங்களது இசையை இசைப்பதிவே செய்யாதிருந்தது. 1978 ஆம் ஆண்டின் புத்தாண்டு கொண்டாட்டத்தில் இந்த இசைக்குழு *தி சவுண்ட்ஹவுஸ் டேப்ஸ்* என்னும் ஒரு காட்சி இசைப்பதிவை மேற்கொண்டது. நான்கு பாடல்கள் மட்டும் கொண்ட அதனை அந்த இசைக்குழு சில வாரங்களுக்குள்ளாகவே ஐயாயிரம் பிரதிகளையும் விற்றுத் தீர்த்தது. இசைத்தொகுப்பில் இவர்களது முதல் தோற்றம் *மெட்டல் ஃபார் முத்தாஸ்* தொகுப்பில் (இது 15 பிப்ரவரி 1980 அன்று வெளியானது) நிகழ்ந்தது. “சாங்சுவரி” மற்றும் “ராத்சைல்டு” ஆகிய இரண்டு ஆரம்ப பதிப்புகள் முன்னதாக வெளிவந்திருந்தன.  
1977 ஆம் ஆண்டின் பிற்பகுதி துவங்கி 1978 ஆம் ஆண்டு வரை, முர்ரே மட்டுமே இசைக்குழுவின் ஒரே கிதார் கலைஞராய் இருந்தார். அதன்பின் பால் கெய்ன்ஸ் 1979 ஆம் ஆண்டில் இணைந்தார். இசைப்பதிவகத்திற்கு செல்வதற்கு சற்று முன்னால், கெய்ன்ஸ் இசைக் குழுவை விட்டு விலகி விட்டார். பல்வேறு கிதார் கலைஞர்களும் தற்காலிகமாக அமர்த்தப்பட்டு இறுதியில் டென்னிஸ் சுட்ராட்டன் தேர்வானார். ஆரம்பத்தில், இந்த இசைக்குழு டேவ் முர்ரேயின் சிறுவயது நண்பரான அட்ரியன் சுமித்தை அமர்த்த விரும்பியது. ஆனால் சுமித் தனது சொந்த இசைக்குழுவான அர்ச்சினுக்காக உழைத்துக் கொண்டிருந்தார். மேளக் கலைஞர் டோக் சாம்ப்சனும் மாற்றப்பட்டு கிளைவ் பர் வந்தார் (இவரை சுட்ராட்டன் தான் இசைக்குழுவுக்குள் கொண்டு வந்தார்). 1979 டிசம்பரில், இந்த இசைக்குழு இஎம்ஐ நிறுவனத்துடன் ஒரு பெரும் பதிவு ஒப்பந்தத்தில் இறங்கியது.  
1980 ஆம் ஆண்டில் இசைக்குழுவின் அதேபெயரிலேயே வெளிவந்த *அயர்ன் மெய்டன்* இசைத்தொகுப்பு வெளியான முதல் வாரத்திலேயே இங்கிலாந்தின் இசைத்தொகுப்புகள் வரிசையில் நான்காவது இடத்தைப் பிடித்தது. அத்துடன் இந்த குழு பிரித்தானிய ஹெவி மெட்டல் இசையின் புதிய அலை இயக்கத்தின் முன்னணி குழுக்களில் ஒன்றாய் ஆனது. தலைப்பு இசைத்தடத்துடன் சேர்த்து, இசைத்தொகுப்பில் “ரன்னிங் ஃப்ரீ”, “ட்ரான்ஸில்வேனியா”, “ஃபேண்டம் ஆஃப் தி ஓபரா”, மற்றும் ”சாங்சுவரி” போன்றவை உள்ளிட்ட முந்தைய வெற்றிப் படைப்புகளும் இருந்தன. பிறகு கருத்து வேறுபாடுகளின் காரணமாக டென்னிஸ் சுட்ராடன் குழுவில் இருந்து நீக்கப்பட்டார். 1980 ஆம் ஆண்டு அக்டோபர் மாதத்தில் சுட்ராடனுக்குப் பதிலாக அட்ரியன் சுமித் சேர்க்கப்பட்டார்.  
1981 ஆம் ஆண்டில், மெய்டன் *கில்லர்ஸ்* என்ற பெயருடனான தங்களது இரண்டாவது இசைத்தொகுப்பை வெளியிட்டனர். இந்த புதிய இசைத்தொகுப்பு அறிமுக இசைத்தொகுப்பு வெளியிடப்படுவதற்கு முன்னர் எழுதப்பட்டிருந்த, ஆனால் அச்சமயத்தில் உபரியாகக் கருதப்பட்ட, பல தடங்களைக் கொண்டிருந்தது. “புரொடிகல் சன்” மற்றும் “மர்டர்ஸ் இன் தி ரூ மோர்க்” ஆகிய இரண்டு புதிய இசைத் தடங்கள் மட்டுமே இசைத்தொகுப்புக்காக பிரத்யேகமாக எழுதப்பட்டன. இந்த இசைத்தொகுப்பின் தலைப்பு எட்கர் ஆலன் போ எழுதிய ஒரு சிறுகதையில் இருந்து எடுக்கப்பட்டதாகும்.
# அயர்ன் மெய்டன்

## வரலாறு

### வெற்றி (1981–1986)

1981 ஆம் ஆண்டுவாக்கில், பால் டி’அனோவிடம் தன்னைத் தானே கெடுத்துக் கொள்ளும் பழக்கம் அதிகமாய் வெளிப்படத் துவங்கியது. குறிப்பாக அவர் போதை மருந்து பயன்படுத்துவதாய் கூறப்பட்டது. ஆயினும் டி’அனோவே இந்த குற்றச்சாட்டினை மறுத்துள்ளார். இந்த குழு அமெரிக்காவில் பெரிய வெற்றிகளை சாதிக்கத் துவங்கிய சமயத்தில், அவரது மேடைசெயல்பாடுகள் பாதிக்கத் துவங்கின. 1981 ஆம் ஆண்டின் இறுதியில், இசைக்குழு டி’அனோவை நீக்கி விட்டு ஒரு புதிய பாடகரைத் தேடத் துவங்கியது.  
முன்னர் சாம்சனில் இருந்த புரூஸ் டிக்கின்சன் 1981 ஆம் ஆண்டு செப்டம்பர் மாதத்தில் மெய்டனுக்கான தேர்வு ஒத்திகை பெற்று வெகு விரைவில் அந்த இசைக் குழுவில் இணைந்தார். அயர்ன் மெய்டன் உடன் டிக்கின்சனது பதிவுபெற்ற அறிமுகம் என்பது 1982 ஆம் ஆண்டின் *தி நம்பர் ஆஃப் தி பீஸ்ட்* உடன் நிகழ்ந்தது. இந்த இசைத்தொகுப்பு இங்கிலாந்து இசைத்தொகுப்பு வரிசையில் முதலிட இசைத்தட்டு சாதனையை இந்த இசைக்குழுவுக்கு முதல்முறையாகப் பெற்றுத் தந்தது. அத்துடன் பல பிற நாடுகளின் வரிசைகளிலும் முன்னணி பத்தில் இடம் பெற்றது. இரண்டாவது முறையாக இந்த குழு உலகப் பயணம் சென்றது. அமெரிக்கா, கனடா, ஜப்பான், ஆஸ்திரேலியா, இங்கிலாந்து மற்றும் ஜெர்மனி ஆகிய நாடுகளுக்குச் சென்றது. குழுவின் அமெரிக்க பயணம் சர்ச்சையை சந்தித்தது. புதிய இசைத்தொகுப்பின் தலைப்பு இசைத்தடத்தைக் காட்டி அயர்ன் மெய்டன் சாத்தானியவாத வகையைச் சேர்ந்தது என்று அமெரிக்க பழைமைவாத அரசியல் பரப்புரை குழு ஒன்று கூறியது. *பீஸ் ஆஃப் மைண்டில்* “ஃபிளைட் ஆஃப் இகாரஸ்” மற்றும் “தி டுரூப்பர்” ஆகிய வெற்றிகரமான தனிப்பாடல்கள் இடம்பெற்றிருந்தன.  
*பீஸ் ஆஃப் மைண்ட்* வெற்றிபெற்ற கொஞ்ச காலத்தில், இந்த குழு 1984 ஆம் ஆண்டு செப்டம்பரில் *பவர்ஸ்லேவ்* இசைத்தொகுப்பை வெளியிட்டது. ரசிகர்களுக்குப் பிடித்த “2 மினிட்ஸ் டூ மிட்நைட்”, “ஏசஸ் ஹை”, மற்றும் “ரைம் ஆஃப் தி ஆன்சியன்ட் மரைனர்”, ஆகியவை இந்த இசைத்தொகுப்பில் இடம்பெற்றிருந்தன. பிந்தைய பாடல் சாமுவேல் டெய்லர் கோலிரிட்ஜ் கவிதையை அடிப்படையாகக் கொண்டு அதே பெயரில் வந்ததாகும். 13 நிமிட நீளம் கொண்டது.  
இந்த இசைத்தொகுப்பைத் தொடர்ந்து இக்குழு மேற்கொண்ட வேர்ல்டு ஸ்லேவரி டூர் என்கிற பயணம் தான் இன்று வரை அந்தக் குழுவின் மிகப்பெரியதாக இருந்து வருகிறது. சுமார் 13 மாத காலங்கள் 193 நிகழ்ச்சிகள் வரை இதில் இசைக்கப்பட்டன. இசை வரலாற்றின் மிகப் பெரும் பயணங்களில் இது ஒன்றாகும் - 13 மாத காலத்தில் 3,500,000 பேருக்கு இசை நிகழ்ச்சி செய்யப்பட்டிருந்தது. பல நிகழ்ச்சிகள் ஒரே நகரத்தில் அடுத்தடுத்து தொடர்ச்சியாய் நிகழ்த்தப்பட்டன. கலிபோர்னியாவின் லாங் பீச்சில் டிக்கெட்டுகள் விற்றுத் தீர்ந்த 4 அடுத்தடுத்த காட்சிகளில் இசை நிகழ்ச்சி நடந்தது. மொத்தமாய் 54,000 ரசிகர்கள் பங்குபெற்றனர். இங்கே இவர்களது அநேக இசைப்பதிவுகள் அடுத்து வந்த அவர்களது நேரலை வெளியீடான *லிவ் ஆஃப்டர் டெத்* இசைத்தொகுப்புக்காக செய்யப்பட்டதாகும். ராக் இன் ரியோ விழாவிலும் அயர்ன் மெய்டன் தலைமை நிகழ்ச்சி (குவீன் உடன்) செய்தது. அங்கே விழாவுக்கு வருகையுற்ற சுமார் 300,000 ரசிகர்களிடையே அவர்கள் இசை நிகழ்த்தினர்.
# அயர்ன் மெய்டன்

## வரலாறு

### பரிசோதனை முயற்சி (1986–1989)

தங்களது ஓய்வு விடுப்பில் இருந்து திரும்பியதும், இந்த குழு, *சம்வேர் இன் டைம்* என்னும் தங்களது 1986 ஆம் ஆண்டு இசைப்பதிவக இசைத்தொகுப்பிற்கு ஒரு மாறுபட்ட பாணியைப் பின்பற்றினர். வரலாறு, கால நகர்வு மற்றும் நெடிய பயணங்கள் என காலச் சக்கர பயணம் மற்றும் அது தொடர்பான விடயங்களை ஓரளவு கருப்பொருளாகக் கொண்டு பாடல்கள் அமைக்கப்பட்டிருந்தன.
*சம்வேர் இன் டைமில்* செய்த பரிசோதனை 1988 சமயத்தின் *செவன்த் சன் ஆஃப் எ செவன்த் சன்* வருவதற்கு பாதை வகுத்தது. மெய்டன் குழுவின் பரிசோதனை முயற்சியில் இன்னும் கொஞ்சம் வலு சேர்க்கப்பட்டதாக, இந்த இசைத்தொகுப்பில் கண்ணுக்குப் புலப்படாததையும் காணும் திறன் கொண்ட ஒரு புதிரான குழந்தை குறித்த கதை இடம்பெற்றிருந்தது. இங்கிலாந்தின் இசைத்தொகுப்பு வரிசையில் முதலிடத்தைப் பெறும் இசைக்குழுவின் இரண்டாவது இசைத்தொகுப்பாக இது ஆனது.  
1990 ஆம் ஆண்டில், தனிப்பாடல்களை வெளியிடுவதில் அயர்ன் மெய்டனின் முதல் பத்து ஆண்டுகள் நிறைவுற்றதை அடுத்து, *தி ஃபர்ஸ்ட் டென் இயர்ஸ்* என்னும் தொகுப்பு வெளியிடப்பட்டது.
# அயர்ன் மெய்டன்

## வரலாறு

### எழுச்சி (1989–1994)

1989 ஆம் ஆண்டில், அயர்ன் மெய்டன் உடனான சுற்றுப்பயணத்திற்குப் பிறகு, கிதார் கலைஞரான அட்ரியன் சுமித் தனது குழுவுடன் இணைந்து *சில்வர் அன் கோல்ட்* என்னும் இசைத்தொகுப்பை வெளியிட்டார். 1989 ஆம் ஆண்டின் இந்த இடைவெளியில், பாடகர் புரூஸ் டிக்கின்சன் 1990 ஆம் ஆண்டில் *டாட்டூட் மில்லியனர்* எனும் இசைத்தொகுப்பை வெளியிட்டார்.  
அதன்பின் வெகு விரைவிலேயே, ஒரு புதிய இசைத்தொகுப்பை உருவாக்க அயர்ன் மெய்டன் குழு மீண்டும் இணைந்தது. ஆர்வமில்லையென அட்ரியன் சுமித் குழுவை விட்டு விலகி விட்டார். புரூஸ் டிக்கின்சனின் இசைத்தொகுப்பில் பணியாற்றியிருந்த ஜேனிக் கெர்ஸ் சுமித்துக்கு பதிலாய் சேர்க்கப்பட்டார். ஏழு வருட காலத்தில் முதல் புதிய குழு உறுப்பினர் அவர் தான். *நோ பிரேயர் ஃபார் தி டையிங்* என்னும் இசைத்தொகுப்பு 1990 ஆம் ஆண்டில் அக்டோபர் மாதத்தில் வெளியானது.  
பிரிங் யுவர் டாட்டர்....டு தி ஸ்லாட்டர்” என்னும் தனிப்பாடல் இங்கிலாந்தின் தனிப்பாடல் வரிசையில் முதலிடத்தைப் பெற்றது. முதலிடத்திற்கு மிகத் துரிதமாக வரிசையிடப்பட்டு பின் அடுத்த சில வாரங்களில் மீண்டும் எந்த தரவரிசையும் பெறாமல் போன ஒரு சாதனையும் இந்த தனிப்பாடலுக்கு உண்டு.  
1992 ஆம் ஆண்டில் வெளியான ஃபியர் ஆஃப் தி டார்க் இசைத்தொகுப்பு நீளமான பாடல்களைக் கொண்டிருந்தது. இதனால் குறுந்தகடில் பதிவு செய்யப்பட்ட அயர்ன் மெய்டனின் முதல் இசைத்தொகுப்பாகவும் இது ஆனது. தலைப்பு பாடல் மற்றும் “ஆஃப்ரெய்ட் டூ ஷூட் ஸ்ட்ரேஞ்சர்ஸ்” போன்ற பல பாடல்கள் ரசிகர்கள் மனதில் இடம்பிடித்தன. குழுவின் மெல்லிய பாடல்களில் ஒன்றான ”வேஸ்டிங் லவ்” மற்றும் இரண்டாமிடம் பிடித்த தனிப்பாடலான “பீ குவிக் ஆர் பீ பேட்” ஆகியவையும் இந்த இசைவட்டில் இடம்பெற்றிருந்தன. கெர்ஸ் எழுதிய பாடல்கள் முதல்முதலாய் இந்த இசைத்தொகுப்பில் இடம்பெற்றன. ஹாரிஸ் மற்றும் டிக்கின்சனுக்கு இடையில் பாடல் விஷயத்தில் எந்த வித உதவியும் இருக்கவில்லை. அதனைத் தொடர்ந்து ஒரு விரிவான உலகச் சுற்றுப் பயணம் மேற்கொள்ளப்பட்டது. இதில் இலத்தீன் அமெரிக்க பயணமும், ஏழு ஐரோப்பிய நாடுகளில் “மான்ஸ்டர்ஸ் ஆஃப் ராக் ஃபெஸ்டிவல்” பிரதான நிகழ்ச்சியும் இடம் பெற்றன. டோனிங்டன் பார்க்கில் அயர்ன் மெய்டனின் இரண்டாவது நிகழ்ச்சியில் சுமார் 80,000 விழா ரசிகர்கள் குவிந்தனர். இதிலிருந்து *நேரலை அட் டோனிங்டன்* இசைத்தொகுப்பு உருப்பெற்று காணொளி வெளியானது.  
1993 ஆம் ஆண்டில், புரூஸ் டிக்கின்சன் தனது தனிக் கலைஞர் வாழ்க்கையை மேலும் தொடரும் பொருட்டு குழுவை விட்டு விலகினார். ஆயினும், ஒரு விடைகொடுக்கும் சுற்றுப்பயணத்திலும் இரண்டு நேரலை இசைத்தொகுப்புகளிலும் குழுவுடன் பங்கேற்க டிக்கின்சன் ஒப்புக் கொண்டார். *எ ரியல் லைவ் ஒன்* என்கிற முதலாவதில் 1986 முதல் 1992 ஆம் ஆண்டு வரையான பாடல்கள் இடம்பெற்றன. இது 1993 ஆம் ஆண்டு மார்ச் மாதத்தில் வெளியிடப்பட்டது. *எ ரியல் டெட் ஒன்* என்கிற இரண்டாவது 1975 முதல் 1984 ஆம் ஆண்டு வரையான பாடல்களைக் கொண்டிருந்தது. இது டிக்கின்சன் குழுவை விட்டு விலகிய பின் வெளியிடப்பட்டது. அயர்ன் மெய்டன் உடனான தன்னுடைய விடைகொடுக்கும் நிகழ்ச்சியை 28 ஆகஸ்டு 1993 அன்று அவர் நிகழ்த்தினார். இந்த நிகழ்ச்சி படம்பிடிக்கப்பட்டு பிபிசியால் ஒளிபரப்பப்பட்டது. அத்துடன் *ரெய்ஸிங் ஹெல்* என்கிற பெயரின் கீழ் காணொளியிலும் வெளியிடப்பட்டது.
# அயர்ன் மெய்டன்

## வரலாறு

### பிளேஸ் சகாப்தம் (1994–1999)

1994 ஆம் ஆண்டில், முன்னர் வுல்ஃப்ஸ்பேன் இசைக்குழுவில் இருந்த பிளேஸ் பேலீயைத் தேர்வு செய்யும் முன்னதாக நூற்றுக்கணக்கான பாடகர்களின் குரல் தேர்வு ஒத்திகை செய்யப்பட்டது. பேலீ தனக்கு முன்னாலிருந்தவரில் இருந்து மாறுபட்ட குரல் பாணியைக் கொண்டிருந்தார். இது இறுதியாக ரசிகர்களிடையே கலவையான வரவேற்பைப் பெற்றது.  
இரண்டு ஆண்டு கால இடைவெளிக்குப் பிறகு (இசைப் பதிவில் இருந்து மூன்று ஆண்டு இடைவெளி - இது அந்த இசைக்குழுவுக்கு சாதனையளவான இடைவெளி ஆகும்) அயர்ன் மெய்டன் 1995 ஆம் ஆண்டில் திரும்பி வந்தது. *தி எக்ஸ் ஃபேக்டர்* வெளியாகி இங்கிலாந்தில் மிகக் குறைந்த வரிசை இடத்தைப் பிடித்தது (எட்டாவது இடத்தில் அறிமுகம் கண்டது). இந்த இசைத்தொகுப்பில் 11 நிமிட காவியமான “சைன் ஆஃப் தி கிராஸ்” இடம் பெற்றிருந்தது. “ரைம் ஆஃப் தி ஆன்சியன்ட் மரைனருக்கு”ப் பின் இந்த குழுவின் நீளமான பாடல் இதுவாகும். *ஃபாலிங் டவுன்* என்கிற திரைப்படத்தின் அடிப்படையில் அமைந்த “மேன் ஆஃப் தி எட்ஜ்” மற்றும் புதினம் ஒன்றின் அடிப்படையில் அதே பெயரில் அமைந்த “லார்ட் ஆஃப் தி ஃபைல்ஸ்” ஆகியவை இதில் இடம்பெற்றிருந்தன. 1995 மற்றும் 1996 ஆம் ஆண்டின் எஞ்சிய காலத்தில் இந்த குழு சுற்றுப் பயணத்தில் ஈடுபட்டது. *தி பெஸ்ட் ஆஃப் தி பீஸ்ட்* வெளியீட்டுக்காக இடைவெளி விடும் முன்னதாக, இஸ்ரேலில் முதன் முறையாக இசை நிகழ்த்தியது.  
1998 ஆம் ஆண்டில் வெளியான *வர்சுவல் XI* இசைத்தொகுப்புக்காக குழு மீண்டும் இசைப்பதிவகத்துக்குத் திரும்பியது. இந்த இசைத்தொகுப்பின் வரிசை இடங்கள் தான் இன்று வரை இந்த குழுவின் மிகக் குறைந்த தரவரிசை இடமாக இருக்கிறது. அயர்ன் மெய்டன் வரலாற்றில் முதல்முறையாக இதன் உலகலாவிய விற்பனை ஒரு மில்லியனை எட்டவும் தவறியது. அதே சமயத்தில் *லைவ் அட் டோனிங்டன்* வரையிலான அயர்ன் மெய்டனின் ஒட்டுமொத்த இசைசரிதத்தை புதுப்பிப்பதில் உதவி ஸ்டீவ் ஹாரிஸ் ஒரு தொகுப்பினை வெளியிட்டார்.
# அயர்ன் மெய்டன்

## வரலாறு

### எ மேட்டர் ஆஃப் லைஃப் அண்ட் டெத் (2005-2007 ஆரம்பம் வரை)

2006 இலையுதிர் காலத்தில், அயர்ன் மெய்டன் *எ மேட்டர் ஆஃப் லைஃப் அண்ட் டெத்* இசைத்தொகுப்பை வெளியிட்டது. இசைத்தொகுப்பின் பாடல்வரிகளிலும் கலைப்படைப்பிலும் போர் மற்றும் மதம் கருப்பொருளாய் அமைந்தது. அதனைத் தொடர்ந்து ஒரு வெற்றிகரமான சுற்றுப்பயணத்தை மேற்கொண்டனர். இதில் புதிய இசைத்தொகுப்பை முழுமையாக அவர்கள் இசைத்தனர். இதற்கு வரவேற்பு கலவையாக இருந்தது.  
2006 ஆம் ஆண்டில் டிசம்பர் மாதத்தில் *லைவ் ஃபிரம் அபே ரோடு* இசைத்தொகுப்பிற்காக அபே ரோடு இசைப்பதிவகத்தில் ஒரு நேரலை அமர்வை அயர்ன் மெய்டன் பதிவு செய்தது.  
சாங்சுவரி மியூசிக் நிறுவனத்துடனான தங்களது 27 வருட உறவை முறித்துக் கொள்ள இருப்பதாகவும் *பேண்டம் மியூசிக் மேனேஜ்மெண்ட்* என்னும் ஒரு புதிய நிறுவனத்தை துவங்க இருப்பதாகவும் 2006 ஆம் ஆண்டு நவம்பர் மாதத்தில் அயர்ன் மெய்டனும் மேலாளர் ராட் ஸ்மால்வுட்டும் அறிவித்தனர். எந்த பிற குறிப்பிடத்தக்க மாற்றங்களும் நடைபெறவில்லை.  
*தி நம்பர் ஆஃப் தி பீஸ்ட்* இசைத்தொகுப்பின் 25வது ஆண்டு நிறைவை நினைவுகூரும் வகையில் "எ மேட்டர் ஆஃப் லைஃப் அண்ட் டெத்” பயணத்தின் இரண்டாம் பாகத்திற்கு “எ மேட்டர் ஆஃப் தி பீஸ்ட்” என பெயரிடப்பட்டது, இது உலகெங்கிலும் நிகழ்ந்த பல்வேறு விழாக்களில் நடத்திய நிகழ்ச்சிகளை அடக்கியிருந்தது. இந்த தொகுப்பின் பகுதியாக *எ மேட்டர் ஆஃப் லைஃப் அண்ட் டெத்* தில் இருந்து ஐந்து பாடல்களையும் *தி நம்பர் ஆஃப் தி பீஸ்டில்* இருந்து ஐந்து பாடல்களையும் இசைக்க இருப்பதாக குழு அறிவித்திருந்தது. ஆனாலும் உண்மையில் *தி நம்பர் ஆஃப் தி பீஸ்டில்* இருந்து நான்கு பாடல்கள் மட்டுமே நிகழ்த்தப்பட்டன. மத்திய கிழக்கில் முதன்முறையாக 2007 ஆம் ஆண்டின் வருடாந்திர துபாய் டெஸர்ட் ராக் ஃபெஸ்டிவல் விழாவில் இவர்கள் 20,000 ரசிகர்கள் முன்னிலையில் நிகழ்ச்சி செய்தனர். இந்தியாவில் தங்களது முதல் நிகழ்ச்சியை பெங்களூரில் பெங்களூர் பேலஸ் மைதானத்தில் நடந்த ஒரு கச்சேரியில் 45,000க்கும் அதிகமான ரசிகர்கள் முன்னிலையில் நடத்தினர். இந்திய துணைக்கண்டத்தில் ஒரு பெரிய ஹெவி மெட்டல் இசைக்குழு பயணம் செய்தது இதுவே முதல்முறையாகும். இந்த குழு தொடர்ச்சியான ஐரோப்பிய நிகழ்ச்சிகளை நடத்தியிருக்கிறது. திறந்த வெளி விழா நிகழ்ச்சிகள் மற்றும் பெரும்பாலும் மைதான அளவிலான சிறு நிகழ்ச்சிகள் ஆகியவை இதில் அடங்கும். இங்கிலாந்தில், தங்களது சிறப்பு மிகுந்த இசைப் பயணத்தில், டோனிங்டன் பார்க்கில் நடந்த டவுன்லோடு ஃபெஸ்டிவல் நிகழ்ச்சியில் நான்காவது முறையாக தலைமை நிகழ்ச்சி நிகழ்த்தினர். இந்த நிகழ்ச்சி சாதனை அளவிலான ரசிகர் வருகையைக் கொண்டிருந்தது. சமீப வருடங்களில் இருந்ததை விட அனுமதிச்சீட்டு விலையும் முகாம் இட விலைகளும் உயர்ந்திருந்த போதிலும் சுமார் 80,000 தீவிர விழா ரசிகர்கள் விழாவிற்கு வருகை தந்தனர். 24 ஜூன் அன்று தி கிளைவ் பர் அறக்கட்டளை நிதிக்காக இலண்டனின் பிரிக்ஸ்டன் அகாதமியில் நிகழ்த்திய நிகழ்ச்சியுடன் தங்களது சுற்றுப்பயணத்தை குழுவினர் நிறைவு செய்தனர்.
# அயர்ன் மெய்டன்

## பாரம்பரியம்

அயர்ன் மெய்டன் தங்களது வட்டு குறிப்புகளில் ”அப் த அயர்ன்ஸ்” என்கிற வாசகத்தை பல சமயங்களில் பயன்படுத்தக் காணலாம். இக்குழுவின் அங்கீகாரம் பெற்ற பல்வேறு மேலாடைகளிலும் இந்த வாசகம் காணப்பட முடியும். “தி அயர்ன்ஸ்” என்பது லண்டன் வெஸ்ட் ஹேம் யுனைடெட் கால்பந்து குழுவைக் குறிப்பிட பயன்படுத்தப்படுகிறது. ஸ்டீவ் ஹாரிஸ் இக்குழுவின் ரசிகர். அயர்ன் மெய்டன் ரசிகர்கள் மற்ற அயர்ன் மெய்டன் ரசிகர்களை பார்க்கும் போதும் அவர்களுக்கு விடை கொடுக்கும்போதும் வாழ்த்து வாசகமாக இதனைப் பயன்படுத்துவது அறியப்பட்டதாகும்.  
அயர்ன் மெய்டனின் குழுச் சின்னமான எட்டி, குழுவின் அறிவியல் கற்பனை மற்றும் திகில் கலந்த இசைத்தொகுப்பு உறை ஓவியத்திலும் நேரலை நிகழ்ச்சிகளிலும் எப்போதும் காட்சியளிப்பதாகும். 1992 ஆம் ஆண்டு வரை டெரெக் ரிக்ஸ் எட்டியை வரைந்து கொண்டிருந்தார். ஆயினும் மெல்வின் கிராண்ட் உள்ளிட்ட ஏராளமான கலைஞர்களின் பல்வேறு படைப்பு வடிவங்களும் இருக்கின்றன. குழு வெளியிட்ட காணொளி விளையாட்டு, வரைகலைப் புத்தகங்கள் உள்ளிட்ட அனைத்து விற்பனைப் பொருட்களிலும் எட்டி இடம்பெறுகிறது.
# அயர்ன் மெய்டன்

## பாரம்பரியம்

### குழு பற்றிய தவறான கருத்துகள்

1982 ஆம் ஆண்டில், தங்களது மிகப் பிரபலமான, சர்ச்சைக்குரிய மற்றும் போற்றப்பட்ட இசைத்தொகுப்புகளில் ஒன்றான *தி நம்பர் ஆஃப் தி பீஸ்டை* இக்குழு வெளியிட்டது. இதனையடுத்து கிருத்துவ குழுக்கள், குறிப்பாக அமெரிக்க குழுக்கள், இந்த இசைக்குழுவை சாத்தானியவாதம் பேசுவது என்றும் புனிதமற்றது என்றும் முத்திரை குத்தின. இசைக்குழுவின் இசைத்தொகுப்புகளை அடித்து நொறுக்குவதும் தீயிட்டு கொளுத்துவதும் சாதாரண நிகழ்வாய் இருந்தது. இதே காரணங்களுக்காக 90களில் இக்குழு சிலியில் நிகழ்ச்சி நடத்துவதில் இருந்து தடை செய்யப்பட்டது (அந்நாட்டை ஆண்ட ராணுவக் குழு மீது கத்தோலிக்க அதிகார வரிசை செலுத்திய செல்வாக்கின் காரணமாக). ஆனால் இந்த நம்பிக்கைக்கு மாறாய், இக்குழு சாத்தானியவாதமுற்றது அல்ல. தங்களது சில பாடல்கள் மற்றும் இசைத்தொகுப்பு அட்டைகளைப் பார்த்து இசைக்குழுவுடன் சாத்தானிய பிம்பம் இணைத்துக் காட்டப்படுவதாகக் கூறிய இக்குழு, தங்களது மத நம்பிக்கைகளுக்கு அது தொடர்புடையதில்லை என்றும் தங்களது இசையின் மைய அம்சமும் அது அல்ல என்றும் விளக்கமளித்தனர். அயர்ன் மெய்டனின் தி இயர்லி டேஸ் இறுவட்டில் அடங்கியிருக்கும் நேர்காணலில், ஸ்டீவ் ஹாரிஸ் தான் ஒரு சாத்தானியவாதி அல்ல என்பதை தெளிவாய்க் குறிப்பிடுகிறார். குழுவின் சமீபத்திய இசைத்தொகுப்புகளில் போர், மதம், பயங்கரவாதம், ஊழல் மற்றும் இன்றைய நெருக்கடி மற்றும் நிகழ்வுகள் குறித்த பாடல்களும் பாடல்வரிகளும் தான் இடம்பெறுகின்றனவே அன்றி சாத்தான் அல்லது ஆவி குறித்தவை அல்ல. தங்களது மிக சமீபத்திய இசைப்பதிவக முயற்சியான எ மேட்டர் ஆஃப் லைஃப் அண்ட் டெத் பிரதானமாக போர், மன்ஹாட்டன் திட்டம், பிறப்பு மற்றும் மதம் ஆகிய விடயங்களை அடிப்படையாகக் கொண்டிருக்கிறது.
# அயர்ன் மெய்டன்

## சிறப்பு விமானம்

2008 “சம்வேர் பேக் இன் டைம்” சுற்றுப்பயண போக்குவரத்திற்காக ஆஸ்ட்ராயஸ் 757 விமானம் ஒன்றை வாடகைக்கு அமர்த்தியிருப்பதாக 31 அக்டோபர் 2007 அன்று அயர்ன் மெய்டன் அறிவித்தது. முன்னணி பாடகரான புரூஸ் டிக்கின்சன் ஆஸ்ட்ராயஸ்க்கான வர்த்தகரீதியான விமானஓட்டி தகுதி கொண்டிருந்தவர் என்பதால் புரூஸ் டிக்கின்சனே இந்த விமானத்தின் விமானஓட்டியாக இருந்தார். இசைக்குழுவின் உறுப்பினர்கள் பெயரால் இந்த விமானத்திற்கு “எட் ஃபோர்ஸ் ஒன்” என பெயரிடப்பட்டது. ஒரு சிறப்பு அயர்ன் மெய்டன் தோற்றத்திற்கு விமானம் மறுபூச்சு செய்யப்பட்டதோடு, “சம்வேர் பேக் இன் டைம்” சுற்றுப்பயணத்தில் குழு பயணம் செய்ய இருக்கும் இடங்களின் பட்டியலும் இருந்தது. இந்த திட்டத்தின் கீழ் இருந்த 28 மே 2008 வரையான சமயத்தில் விமானம் வர்த்தகரீதியான பயணங்களுக்கும் பயன்படுத்தப்பட்டது, அயர்ன் மெய்டன் பயன்பாட்டுக்கும் பயன்படுத்தப்பட்டது. 2009 ஆம் ஆண்டில் சம்வேர் பேக் இன் டைம் சுற்றுப்பயணத்தின் இரண்டாவது பகுதி காலத்தின்போது இதே விமானம் மீண்டும் பயன்படுத்தப்பட்டது. “அயர்ன் மெய்டன்: பிளைட் 666” என்னும் விருது வென்ற ஆவணப்படத்திலும் இந்த விமானம் ஒரு பிரதான பாத்திரத்தை ஏற்கிறது.
# அயர்ன் மெய்டன்

## விருதுகள்

;BRIT விருதுகள்  
- 2009: சிறந்த பிரித்தானிய நேரலை நிகழ்ச்சி - அயர்ன் மெய்டன்
;இவோர் நாவல்லோ விருதுகள்  
- 2002: சர்வதேச சாதனை - அயர்ன் மெய்டன்  
;*மெட்டல் ஹேமர்* விருதுகள்  
- 2004: சிறந்த இங்கிலாந்து நேரலை நிகழ்ச்சி — அயர்ன் மெய்டன்
- 2008: சிறந்த இங்கிலாந்து இசைக்குழு — அயர்ன் மெய்டன்
- 2008: ஐகான் விருது — எட்டி தி ஹெட்
- 2009: சிறந்த இங்கிலாந்து இசைக்குழு — அயர்ன் மெய்டன்
- 2009: சிறந்த இங்கிலாந்து நேரலை நிகழ்ச்சி — அயர்ன் மெய்டன்
- 2009: கோல்டன் காட்ஸ் விருது - அயர்ன் மெய்டன்
;  
- 2006: சிறந்த ஹெவி மெட்டல் இசைத்தொகுப்பு - எ மேட்டர் ஆஃப் லைஃப் அண்ட் டெத்
;  
- 2009: 24 பீட்ஸ் பெர் செகண்ட் — பிளைட் 666
;செவ்வியல் ராக் ரோல் ஆஃப் மரியாதை விருதுகள்  
- 2006: ஆண்டின் சிறந்த இசைத்தொகுப்பு - "எ மேட்டர் ஆஃப் லைஃப் அண்ட் டெத்" அயர்ன் மெய்டன்
- 2006: விஐபி சிறப்பு விருது - ராட் ஸ்மால்வுட் அயர்ன் மெய்டன்
- 2009: ஆண்டின் சிறந்த இசைக்குழு - அயர்ன் மெய்டன்
;பிபிசி ஹெவி மெட்டல் உலகக் கோப்பை  
- 2009: வெற்றியாளர்: அயர்ன் மெய்டன் - அனைத்து காலத்திற்குமான மாபெரும் மெட்டல் இசைக்குழு
# அயர்ன் மெய்டன்

## இசைசரிதம்

- *அயர்ன் மெய்டன்* (1980)
- *கில்லர்ஸ்* (1981)
- *தி நம்பர் ஆஃப் தி பீஸ்ட்* (1982)
- *பீஸ் ஆஃப் மைண்ட்* (1983)
- *பவர்ஸ்லேவ்* (1984)
- *சம்வேர் இன் டைம்* (1986)
- *செவன்த் சன் ஆஃப் எ செவன்த் சன்* (1988)
- *நோ பிரேயர் ஃபார் தி டையிங்* (1990)
- *ஃபியர் ஆஃப் தி டார்க்* (1992)
- *தி எக்ஸ் ஃபேக்டார்* (1995)
- *வர்சுவல் XI* (1998)
- *பிரேவ் நியூ வேர்ல்டு* (2000)
- *டான்ஸ் ஆஃப் டெத்* (2003)
- *எ மேட்டர் ஆஃப் லைஃப் அண்ட் டெத்* (2006)
- இனி அறிவிக்கப்படவிருப்பது (2011)
# அயர்ன் மெய்டன்

## இசைக்குழு உறுப்பினர்கள்

<big>**நடப்பு உறுப்பினர்கள்** </big>
- ஸ்டீவ் ஹாரிஸ் – அடித்தொனி இசைக்கருவி, துணைக் குரல், விசைப்பலகைகள் (1975 ஆம் ஆண்டு–இப்போது வரை)
- டேவ் முர்ரே – கிதார்கள் (1976-இப்போது வரை)
- அட்ரியன் சுமித் – கிதார்கள், துணைக் குரல் (1980–1990, 1999–இப்போது வரை)
- ப்ரூஸ் டிக்கின்சன் – முன்னணி குரல்கள் (1981–1993, 1999–இப்போது வரை)
- நிகோ மெக்பிரெயின் – மேளங்கள், தாளக்கருவிகள் (1982–தற்போது வரை)
- ஜேனிக் கெர்ஸ் – கிதார்கள் (1990-தற்போது வரை)
:இவர்களுடன்:
- மைக்கேல் கென்னே – நேரலை விசைப்பலகைகள் (1986–தற்போது வரை)
- எட்டி தி ஹெட் - அடையாளம் (1980-தற்போது வரை)  
<big>**முன்னாள் உறுப்பினர்கள்** </big>
- டோக் சாம்ப்சன் – மேளங்கள், தாளக் கருவிகள் (1977–1979)
- டென்னிஸ் ஸ்ட்ராடன் – கிதார்கள், துணைக் குரல் (1979–1980)
- பால் டி’அனோ – தலைமைக் குரல் (1978–1981)
- கிளைவ் பர் – மேளங்கள், தாளக் கருவிகள் (1980–1982)
- பிளேஸ் பேலீ – தலைமைக் குரல் (1994–1998)
- டென்னிஸ் வில்காக் - தலைமைக் குரல் (1976-1977)
- பால் டே - தலைமைக் குரல் (1975-1976)
# விந்து நாளத்திரள்

**விந்து நாளத்திரள்** அல்லது **விந்தக சுருட்டுக் குழாய்** (*எபிடைமிஸ்*) என்பவை ஆண் இனப்பெருக்கத் தொகுதி உறுப்புக்களாகும். இவை ஈரடுக்குக் கொண்ட சூடோஸ்ட்ராடிபைடு எபிதீலியம் செல்களால் ஆனவை. இவ்வுறுப்பு விந்துச் சுரப்பியிலிருந்து வெளிவரும் பல வளைவுகளைக் கொண்ட நுன்குழல்களால் ஆனது. இது விந்துச் சுரப்பியின் பின் பகுதியில் இருக்கும். இவ்வுறுப்பினுள் விந்தணுக்கள் வளர்ந்து முதிர்ச்சியடைகின்றன. விந்து வெளியேற்றுக் குழாய் மூலமாக ஆண்குறியுடன் இணைக்கப்பட்டுள்ளன.
# விந்து நாளத்திரள்

## பாகங்கள்

இவற்றை மூன்று பாகங்களாகப் பிரிக்கலாம்:
- தலைப்பகுதி (*Caput*)
- மெய்யம் (*Corpus*)
- வால் பகுதி (*Cauda*)
# விந்து நாளத்திரள்

## பயன்கள்

விந்துச் சுரப்பியில் உருவான விந்தணு நாளத்திரளின் தலைப்பகுதிக்குச் செல்கின்றன; பின்னர் மெய்யம் வழியே வால்பகுதிக்குச் சென்று அங்கு தேக்கப்படுகின்றன. விந்துச் சுரப்பியில் உருவான விந்தணு விந்து தள்ளலுக்கு தகுதியானவை அல்ல. அவற்றால் நீந்தவோ சூல்முட்டையை கருக்கட்டவோ இயலாது. வால்பகுதிக்குச் செல்லும்போது விந்தணுவால் கருக்கட்ட இயலும். இங்கு விந்தணுக்கள் விந்து வெளியேற்றுக் குழாய்கள் வழியாக விந்துப் பாய்மக் குமிழ்களுக்கு மாற்றப்படுகின்றன. இன்னும் நீந்த முடியாத விந்தணுக்கள் தசை குறுக்கங்களால் இக்குமிழ்களுக்கு மாற்றப்படுகின்றன. விந்துப் பாய்மக் குமிழ்களில் இறுதிநிலைக்கு தயாராகின்றன.
# விந்து நாளத்திரள்

## நோய்

எபிடைமிசிற்கு ஏதேனும் காயமோ தொற்றோ ஏற்பட்டால் எபிடைமிடிசு எனப்படும் நாளத்திரள் அழற்சி ஏற்படுகிறது. மிகுந்த வலி உண்டாக்கும் இந்த நோய் குணமாக பல நாட்களாகலாம். சில நேரங்களில் விந்துச் சுரப்பியையே நீக்க வேண்டியிருக்கும். இதற்கான காரணங்கள் முழுமையாக அறியப்படவில்லை. எனவே சிகிச்சையும் பலதரப்பட்டவை. சில மருத்துவர்கள் நுண்ணுயிர் எதிர்ப்பிகளைப் பயன்படுத்துவர்.
# எசரிக்கியா கோலை

***எசரிக்கியா கோலை*** (*Escherichia coli*, **எஷரிக்கியா கோலை**, பொதுவாக ***ஈ. கோலை*** (*E. coli*, இ. கோலை, எ. கோலை, ) என்பது சூட்டுக்குருதியுடைய உயிரினங்களின் (எண்டோதெர்ம்ஸ்) சிறுகுடலில் காணப்படும் ஒரு கிராம் நெகட்டிவ் கோல-வடிவமுள்ள பாக்டீரியமாகும். பெரும்பாலான *ஈ.கோலை* விகாரங்கள் தீங்கற்றவைகளாக இருக்கின்றன. ஆனால் ஓ157:எச்7 போன்ற செரோடைப் மனிதர்களில் உணவு நச்சேற்றலை உண்டாக்கி, அவ்வபோது உற்பத்திப்பொருள் திரும்பப் பெறுதலுக்கும் காரணமாயிருந்திருக்கின்றன. தீங்கற்ற விகாரங்கள் குடலின் வழக்கமான தாவர வர்க்கமாயிருந்து, தன்னுடைய ஊட்டுயிருக்கு வைட்டமின் கே<sub>2</sub> உற்பத்தி செய்து அவற்றிற்கு பலனும் அளிக்கின்றன. மேலும் குடலுக்குள் நோயுண்டாக்கும் பாக்டீரியா வளர்வதையும் தடுக்கின்றது.  
*ஈ. கோலை* எப்போதும் குடலில் மட்டும் வாழ்வதில்லை. குறுகிய காலங்களுக்கு அவை மனித உடலுக்கு வெளியே முடிவதால், சுற்றுச்சூழல் மாதிரிகளில் மல மாசு ஏற்பட்டிருக்கின்றதா என்று சோதிக்க இவை ஏற்ற சுட்டிக்காட்டி உயிரினமாக விளங்குகின்றன.. இந்த பாக்டீரியாவானது எளிதாக வளர்க்கப்படக்கூடியதும் ஒரு அனுபிறப்பு முறையில் எளிதாக மாற்றியமைக்கக் கூடியதும் இரட்டிக்கப்படக்கூடியதும் ஆகும். இத்தகைய குணாதிசயங்களினால் இந்த பாக்டீரியாவானது ஆய்வுக்கு மிகவும் சிறந்த முதல் நிலை மாதிரி உயிரினமாகவும், உயிரித்தொழில்நுட்பத்திலும் நுண்ணுயிரியலிலும் ஒரு முக்கியமான சிறப்பினமாக திகழ்கிறது.  
*ஈ. கோலை* யானது செருமன் நாட்டு குழந்தை நல மருத்துவரும் நுண்ணுயிரியல் வல்லுனருமான தியொடர் எஷ்சரிக் மூலமாக 1885 ஆம் ஆண்டு கண்டுபிடிக்கப்பட்டது. இப்போது இது காமா-பிரோடோபாக்டீரியாவின் எண்டீரோபாக்டீரியாசே குடும்பத்தில் வகைப்படுத்தப்பட்டுள்ளது.